**Pripremila: Martina Filipović**  
   
Učenici 3. razreda OŠ Eugena Kvaternika u Velikoj Gorici ponavljali su **cjelinu o Mojsiju** pomoću grupnog rada.

Zadatak su dobili na papiru, a rezultat su priloženi radovi.

Radili su 2 školska sata.   
   
**Upute za rad:**

1. Podjela u parove.  
2. Svaki par dobiva papir iz mape, tri papira A4 i Upute za rad.  
3. Napiši naslov u boji - Bog vodi svoj narod (vrijeme potrebno za izradu plakata je 2 školska sata).  
4. Za svaku od sljedećih tema nacrtaj jednu sličicu i napiši dvije kratke rečenice (pripazi na organizaciju prostora na paru za plakat):  
 - Izraelci su robovi u Egiptu.  
- Mojsije je spašen iz vode.  
- Bog se objavljuje Mojsiju.  
- Pashalna noć.  
- Prijelaz preko Crvenog mora.  
- Bog vodi narod kroz pustinju.  
- Bog narodu daje pravila za život.  
5. Zalijepi sve na plakat.  
6. Nauči ispričati priču pomoću plakata.  
7. Predstavi svoj plakat razredu.